CELEX: C2007/199/62
Language: hu
Date: 2007-08-25 00:00:00
Title: T-475/04. sz. ügy: Az Elsőfokú Bíróság 2007. július 4-i ítélete – Bouygues és Bouygues Télécom kontra Bizottság ( Állami támogatás – Mobiltelefónia – Az Orange France és az SFR által az UMTS engedélyért fizetendő díjak módosítása – Állami támogatás hiányát megállapító határozat )

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/33
            
         Az Elsőfokú Bíróság 2007. július 4-i ítélete – Bouygues és Bouygues Télécom kontra Bizottság
   (T-475/04. sz. ügy) (1)
   
   („Állami támogatás - Mobiltelefónia - Az Orange France és az SFR által az UMTS engedélyért fizetendő díjak módosítása - Állami támogatás hiányát megállapító határozat’)
   (2007/C 199/62)
   Az eljárás nyelve: francia
   Felek
   
      Felperesek: Bouygues SA (Párizs, Franciaország) és Bouygues Télécom SA (Boulogne-Billancourt, Franciaország) (képviselők: L. Vogel, J. Vogel, B. Amory, A. Verheyden, F. Sureau és D. Théophile ügyvédek)
   
      Alperes: az Európai Közösségek Bizottsága (képviselők: J. L. Buendia Sierra és C. Giolito meghatalmazottak)
   
      Az alperest támogató beavatkozók: Francia Köztársaság (képviselők: G. de Bergues és S. Ramet meghatalmazottak), Société française du radiotéléphone – SFR (Párizs, Franciaország) (képviselők: C. Vajda QC és A. Vincent ügyvéd), Orange France SA (Montrouge, Franciaország) (képviselők: A. Gosset-Grainville és S. Hautbourg ügyvédek)
   Az ügy tárgya
   Az Orange és az SFR által az UMTS (Universal Mobile Telecommunication System) engedélyért fizetendő díjak módosításáról szóló, 2004. július 20-i bizottsági határozat (NN 42/2004. sz. állami támogatás – Franciaország) megsemmisítése iránti kérelem
   Az ítélet rendelkező része
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A Bouygues SA és a Bouygues Télécom SA – egyetemlegesen – maguk viselik saját költségeiket, valamint a Bizottság, az Orange France SA és a Société française du radiotéléphone – SFR költségeit.
            
         
               3)
            
            
               A Francia Köztársaság maga viseli saját költségeit.
            
         
      (1)  HL C 69., 2005.3.19.